
	[bookmark: nev]VIDA KRISZTINA
vidakrisztina11@gmail.com
Magyartanár, történelem és állampolgári ismeretek tanára
Osztatlan, 6. félév
Pécsi Tudományegyetem
Bölcsészettudományi Kar
	
[bookmark: _GoBack]






Témavezető:
	Dr. Farkas Judit
egyetemi docens, 




A noha, a holott, és a jóllehet

Kulcsszavak: Megengedő kifejezések a magyarban: a noha, a holott és a jóllehet összehasonlító vizsgálata
Dolgozatomban a noha, a holott és a jóllehet kifejezésekkel foglalkozom alapvetően generatív keretben. Kutatásom Virág (2023) TDK dolgozatán alapul, az ott a bár kapcsán felvetett kérdéseket tekintem át a másik három említett megengedő kifejezés esetében.
Munkám első felében, egy szakirodalmi áttekintés segítségével, bemutatom a három kifejezést, melyeket a legtöbben a megengedő kötőszók közé sorolnak. A dolgozat második felében azt az általam végzett korpuszos és kérdőíves vizsgálatot ismertetem, melynek eredményei alapján korántsem tűnik egyértelműnek a noha, a holott és a jóllehet kifejezések kategorizálása: megvizsgálom, hogy a szóban forgó kifejezések állhatnak-e tagmondat belsejében, valamint hogy előfordulhatnak-e együtt ellentétes mellérendelő kötőszókkal. 



